El Ple aprova la modificació de les ordenances que regulen les subvencions per a activitats educatives i promoció de l'esport
25 de novembre 2015

![Imagen 1](/media/tcdeylon/fachada-grande.gif)

El Ple de l'Ajuntament de Sagunt ha aprovat inicialment la modificació de les ordenances reguladores de les bases per a la concessió de subvencions per a activitats complementàries d'educació, promoció de l'esport en edat escolar i promoció de l'esport. A més, tots els grups polítics, Compromís, Partit Popular, Esquerra Unida, Iniciativa Porteña, ADN Morvedre, PSPV-PSOE i Ciutadans, van aprovar per unanimitat la normativa reguladora de l'esport en edat escolar. 

Les ordenances s'han modificat per a adaptar-les a les noves directrius marcades per la Llei 15/2014 de racionalització del sector públic i la Llei 19/2013 de transparència, accés a la informació pública i bon govern. Ambdues normes pretenen el compliment dels principis de publicitat, transparència i major eficàcia en l'assignació dels recursos públics, principis que són d'obligada aplicació per a les Administracions Públiques, en general, i l'Ajuntament de Sagunt, en particular.

Una vegada aprovada inicialment la modificació de les ordenances, se sotmetran a tràmit d'informació pública mitjançant la seua publicació en el Butlletí Oficial de la Província de València i audiència als interessats per termini de trenta dies per a presentació de reclamacions i suggeriments. Posteriorment, les ordenances s'elevaran de nou al Ple, juntament amb les reclamacions i suggeriments que pogueren presentar-se, per a la seua resolució i aprovació definitiva, que es farà efectiva en cas que no es presenten reclamacions o propostes. Així doncs, l'entrada en vigor tindrà lloc una vegada s'haja publicat completament el seu text i haja transcorregut el termini previst. 

El contingut de les ordenances podrà consultar-se íntegrament en la pàgina web de l'Ajuntament de Sagunt.

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-la-modificacio-de-les-ordenances-que-regulen-les-subvencions-per-a-activitats-educatives-i-promocio-de-l-esport/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-la-modificacio-de-les-ordenances-que-regulen-les-subvencions-per-a-activitats-educatives-i-promocio-de-l-esport/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-la-modificacio-de-les-ordenances-que-regulen-les-subvencions-per-a-activitats-educatives-i-promocio-de-l-esport/ "Linked In")
*   [](mailto:?body=https://aytosagunto.es/va/actualitat/el-ple-aprova-la-modificacio-de-les-ordenances-que-regulen-les-subvencions-per-a-activitats-educatives-i-promocio-de-l-esport/)